Ons leef in n samelewing waar dit amper n gewoonte geraak het om ander mense te blameer as jou omstandighede nie na wense is nie. Dit het n maklike uitweg geword om ons verantwoordelikhede tov ons eie lewe te ignoreer en dit eerder voor ander mense se deur te wil le.Ja, daar is omstandighede waaroor ons geen beheer het nie, dit kan ons nie stry nie. Maar soos ons ook weet: Dit is wat jy daarmee doen wat die verskil maak. Ek het daarom die wereldse respek vir mense wat selfs in die moeilikste omstandighede hulle koppe hoog kan hou, positief kan bly en nie hulle inherente geloof in die goedheid van die lewe verloor nie.Ons is ook sosiale wesens en dus in baie gevalle van ander mense se goedkeuring afhanklik en daarom is ons ook geneig om onself en ons lewens by ander te wil aanpas in plaas daarvan om getrou aan onsself te wees.Onderstaande, hoewel baie bekend het my weer laat besef die enigste mens wat n verskil in jou lewe kan maak is jyself...* Mense kan jou laat voel jy loop op n wolkie, maar hulle kan jou ook in die diepste donkerte aftrek...Mense kan drama in jou lewe veroorsaak en selfs n spesifieke situasie veroorsaak, maar jy is die enigste een wat kan besluit wat jy met hierdie situasie gaan maak...
... betaal ons nou skielik so duur vir brandstof en elektrisiteit?... is die olieprys so hoog?... is suiwelprodukte so duur?... bly die kinders so siek en wil die antibiotika wat altyd so goed gewerk het nie meer werk nie?... menstrueer dogtertjies op nege?... het elke kind in die klas een of ander allergie?... is die damme, riviere en oseane so vuil?... vrek die visse in die see?... reen dit nie soos wat dit altyd gereen het nie?... al die tsoenami's en vloede?... so hoe voorkoms van velkanker?... verloor honderde duisende mense wereldwyd hulle werk?... is Afrika n kontinent van honger, dood en siekte?
Was so bevooreg om in 2011 twee keer op die Gautrain te ry. Albei geleenthede moontlik gemaak deur my kinders. Die Centurion stasie n netjiese uiters moderne gebou. Daar is 80km spoor en die trein roete is tussen Pretoria, Johannesburg en OR Thambo lughawe.Die verkeer in Pretoria, na Johannesburg en die lughawe is soms regtig n nagmerrie en die trein n groot uitkoms vir mense op hierdie roete.Die stasie self is baie goed georganiseerd, die aanwysingsborde duidelik sigbaar en leesbaar - oral goed ingeligte personeel indien daar onsekerheid sou wees. Die aankondigings duidelik hoorbaar en elektroniese flitsborde op al die peronne.Kaartjies word by elektroniese masjiene gekoop. Dit gaan vinnig en flink. Geen lang uitgerekte toue wat wag. By die deurganhekke druk jy eenvoudig jou kaartjie voor die ogie en jy stap deur.Roete aanwysings en opklim peronne duidelik aangewys, so verdwaal op die stasie is byna onmoontlik. Die peronne ook baie veilig want daar is n duidelike geelstreep geverf en geen passasier mag oor die streep stap alvorens die trein op die perron gestop het nie.Die binnekant van die trein en alle stasie geboue is pragtig skoon en daar is ook groot boetes vir enige persoon wat sou rommel strooi of eet op die trein en stasiegeboue. Badkamers luuks en n plesier om te gebruik.Die spoed waarmee die trein ry is regtig n belewenis... 19minute van Centurion tot in Santon... 4minute van Centurion tot in die stad!Daar is ook n wye busroete beskikbaar met duidelike opklim en afklim haltes.Die busse loop n groot gebied rondom die verskeie stasies.Die Gautrein was vir my en Willie n heerlike belewenis, so ook die busrit van die stasie tot in die stad.
Albert Einsten het gese dit is belangrik om aanhoudend vrae te vra sodat ons begrip kan he vir die wonder van die misterie van die lewe. En al verstaan ons nie die antwoorde nie, om nie bang te wees om steeds te vra en te leer nie.Ons hou vas aan die bekendheid waarmee ons onsself omring, ons vergeet om van elke dag n leerervaring te maak, daarom raak ons mettertyd vasgevang in die allerdaagse, die gewone, die roetine... Voor ons ons oe uitvee begin ons rusteloos en onvergenoegd voel.Een ding wat ek my lewe lank doen is om vrae te vra... en so het ek vaardighede aangeleer waarmee ek myself, my talente en behoeftes gereeld toets, en as ek agterkom iets skort dwing ek myself om die grense van my geriefsone te verskuif sodat daar ruimte kan wees vir veranderings en nuwe geleenthede. En wat n ongelooflike reis is dit nie elke dag nie!
Almal wat my redelik goed ken sal weet dat ek my lewe lank graag n Ester wou wees...Ester beteken oggendster, en haar Hebreeuse naam Hadassa, is ook die naam van die mirteboom. As jy die blare of die vrug stukkend druk, word n aangename geur vrygestel...As ek deur die lewe gedruk word, dink ek altyd aan Ester wat haar lewe gewaag het om die Jode te red... Ester was nie net fisiek n mooi vrou nie. Dit was juis haar innerlike wat die verskil gemaak het.Ralph Waldo Emerson het ook gese: Ons kan die wereld vol reis om die skoonheid te vind - maar as ons dit nie binne-in onnself omdra nie, sal ons dit nerens anders kry nie.Is jy ook soos Ester (die mirteboom) wat n aangename geur vrystel wanneer jy deur die lewe gedruk word?